ທ່ານໂອບາມາແຕ່ງຕັ້ງ ປະທານເສນາທິການຮ່ວມ ກອງທັບຄົນໃໝ່
ທ່ານໂອບາມາສະເໜີແຕ່ງຕັ້ງ ​ພົນ​ເອກ ກອງທັບ​ບົກ Martin Dempsey ເປັນຫົວໜ້າເສນາທິການຮ່ວມຄົນໃໝ່ ຂອງກອງທັບແຫ່ງຊາດສະຫະລັດ.
ປະທານາທິບໍດີບາຣັກໂອບາມາໄດ້ສະເໜີແຕ່ງຕັ້ງພົນເອກ ກອງທັບບົກ Martin Dempsey ໃຫ້ຂຶ້ນດໍາລົງຕໍາແໜ່ງ ສູງສຸດໃນກອງທັບແຫ່ງຊາດສະຫະລັດຄືເປັນປະທານຫົວ ໜ້າເສນາທິການຮ່ວມນັ້ນ ນາຍພົນ Dempsey ຈະຂຶ້ນດໍາລົງຕໍາແຫນ່ງດັ່ງກ່າວແທນ ພົນເຮືອເອກ Mike Mullen ຊຶ່ງກໍານົດການດໍາລົງ ຕໍາແໜ່ງຂອງທ່ານຈະໝົດອາຍຸລົງໃນເດືອນກັນຍາປີນີ້ ການຄັດເລືອກຂອງປະທານາທິບໍດີເອົາປະທານຫົວໜ້າ ເສນາທິການຮ່ວມກອງທັບນີ້ ຈະຕ້ອງໄດ້ຮັບການເຫັນ ດີເຫັນພ້ອມນໍາຈາກສະພາສູງສະຫະລັດ ແຕ່ຄາດວ່າ ພວກສະມາຊິກສະພາສູງຈະຮັບເອົາການແຕ່ງຕັ້ງນາຍພົນ Dempsey ນີ້ ພົນເອກ Ray Odierno ນາຍທະຫານທີ່ເຄີຍໄປສູ້ລົບໃນອິຣັກມາ 3 ເທື່ອແລ້ວ ຈະຂຶ້ນເປັນຫົວໜ້າກອງທັບບົກແທນທ່ານ Dempsey ນັ້ນ ທ່ານໂອບາມາໄດ້ປະກາດສະເໜີແຕ່ງຕັ້ງທ່ານ Dempsey ທີ່ທໍານຽບຂາວໃນວັນພັກລະລຶກ ເຖິງດວງວິນຍານຂອງພວກສະລະຊີບໃນປາງສົງຄາມຂອງອະເມລິກາໃນມື້ວານນີ້ ຊຶ່ງເປັນເວ ລາທີ່ພວກປະຊາຊົນອະເມລິກັນທົ່ວໄປໄວ້ອາໄລໃຫ້ແກ່ພວກຄົນອະເມລິກັນທີ່ໄດ້ສະລະຊີບ ເພື່ອຊາດໃນການສູ້ລົບໃນສົງຄາມຕ່າງໆນັ້ນ ນອກນັ້ນ ປະທານາທິບໍດີຍັງກ່າວໃນພິທີລະລຶກຕ່າງໆ ທີ່ປະຕິບັດມາເປັນປະເພນີເຊ່ນກັນທີ່ ປ່າຊາດແຫ່ງຊາດ Arlington ຢູ່ນອກກຸງວໍຊິງຕັນນັ້ນ ໂດຍກ່າວຊົມເຊີຍພວກນັກລົບເກົ່າ ທີ່ໄດ້ສະລະຊີວິດຂອງພວກເຂົາເຈົ້າໃນນາມເປັນພາກສ່ວນອັນທີ່ທ່ານໂອບາມາເອີ້ນວ່າ ສາຍ ໂສ້ຜູ້ຮັກຊາດທີ່ບໍ່ຂາດໄລຍະຕະຫລອດມາໃນປະວັດສາດຂອງສະຫະລັດນັ້ນ